62017TJ0543_INF
Απόφαση του Γενικού Δικαστηρίου (έκτο τμήμα) της 6ης Ιουνίου 2019 – ΕΤΕπ κατά Συρίας
(Υπόθεση T-543/17)
«Ρήτρα διαιτησίας – Σύμβαση δανείου “Syrian Healthcare” αριθ. 21595 – Μη εκτέλεση της συμβάσεως – Επιστροφή προκαταβληθέντων ποσών – Τόκοι υπερημερίας – Διαδικασία εκδόσεως ερήμην αποφάσεως»
1.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Σύμβαση δανείου συναφθείσα από την Ευρωπαϊκή Τράπεζα Επενδύσεων με τη Συρία – Καθορισμός της αρμοδιότητας του Γενικού Δικαστηρίου βάσει των άρθρων 256 και 272 ΣΛΕΕ και της ρήτρας διαιτησίας
(Άρθρα 256 § 1 και 272 ΣΛΕΕ)
(βλ. σκέψεις 16, 17)
2.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Σύμβαση δανείου συναφθείσα από την Ευρωπαϊκή Τράπεζα Επενδύσεων με τη Συρία – Παράβαση από την Αραβική Δημοκρατία της Συρίας των συμβατικών της υποχρεώσεων – Υποκατάσταση της Ένωσης στα δικαιώματα της Τράπεζας – Αγωγή ασκηθείσα από την Τράπεζα επ’ ονόματι της Ένωσης – Παραδεκτό – Αγωγή ασκηθείσα από την Τράπεζα ιδίω ονόματι – Απαράδεκτο – Έλλειψη εννόμου συμφέροντος
(Άρθρα 256 § 1 και 272 ΣΛΕΕ)
(βλ. σκέψεις 21-30)
3.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων ισχυρισμών – Αγωγή με αίτημα, στο πλαίσιο συμβάσεως δανείου, την καταβολή των τυχόν δόσεων του δανείου οι οποίες θα καταστούν απαιτητές και θα εξακολουθούν να μην έχουν καταβληθεί μετά την ημερομηνία καταθέσεως της αγωγής – Υποθετικές περιστάσεις μη εισέτι αποδειχθείσες – Απαράδεκτο
(Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψεις 32-36)
Αντικείμενο
Αγωγή δυνάμει του άρθρου 272 ΣΛΕΕ με αίτημα να υποχρεωθεί η Αραβική Δημοκρατία της Συρίας να επιστρέψει τα ποσά που οφείλονται στο πλαίσιο της συμβάσεως δανείου «Syrian Healthcare» αριθ. 21595, προσαυξημένα με τόκους υπερημερίας.
Διατακτικό
Το Γενικό Δικαστήριο αποφασίζει:
1)
Υποχρεώνει την Αραβική Δημοκρατία της Συρίας να επιστρέψει στην Ευρωπαϊκή Ένωση, η οποία εκπροσωπείται από την Ευρωπαϊκή Τράπεζα Επενδύσεων (ΕΤΕπ), τα ποσά των 62646209,04 ευρώ και 3582381,15 δολαρίων Ηνωμένων Πολιτειών (USD).
2)
Οφείλονται τόκοι υπερημερίας επί των εν λόγω ποσών, υπολογιζόμενοι σύμφωνα με τη μέθοδο που προβλέπεται από το άρθρο 3, παράγραφος 2, της συμβάσεως δανείου «Syrian Healthcare» αριθ. 21595, η οποία συνήφθη μεταξύ της ΕΤΕπ και της Αραβικής Δημοκρατίας της Συρίας στις 15 Ιουνίου 2002 και η οποία τροποποιήθηκε στις 17 Οκτωβρίου και 29 Νοεμβρίου 2007, επί των βασικών ποσών και των συμβατικών τόκων, από την ημερομηνία της 9ης Αυγούστου 2017 έως την ημερομηνία εξοφλήσεως.
3)
Απορρίπτει την αγωγή κατά τα λοιπά.
4)
Καταδικάζει την Αραβική Δημοκρατία της Συρίας στα δικαστικά έξοδα.